b'\n_START_ARTICLE_\nKauno Tito Masiulio jaunimo mokykla\n_START_SECTION_\nIstorija\n_START_PARAGRAPH_\nMokyklos istorija prasid\xc4\x97jo nuo 1994\xc2\xa0m. rugs\xc4\x97jo 12 d., kai Moksleivi\xc5\xb3 technin\xc4\x97s k\xc5\xabrybos ir darbo centre duris atv\xc4\x97r\xc4\x97 jaunimo klas\xc4\x97s, kuriose \xc5\xbeini\xc5\xb3 semtis panoro 30 mokini\xc5\xb3. 1995\xe2\x80\x931996 mokslo metais jau mok\xc4\x97si 142 mokiniai, sudarytos 9 jaunimo mokini\xc5\xb3 klas\xc4\x97s. 1996\xc2\xa0m. centras reorganizuotas \xc4\xaf mokykl\xc4\x85, pavadint\xc4\x85 vienos i\xc5\xa1 Sausio 13-osios \xc4\xafvyki\xc5\xb3 auk\xc5\xb3\xc2\xa0\xe2\x80\x93 Tito Masiulio (1962\xe2\x80\x931991) vardu._NEWLINE_2018 m. Kauno Tito Masiulio jaunimo mokykla prijungta prie Kauno suaugusi\xc5\xb3j\xc5\xb3 ir jaunimo mokymo centro, veikian\xc4\x8dio \xc5\xbdem\xc5\xb3j\xc5\xb3 \xc5\xa0an\xc4\x8di\xc5\xb3 mikrorajone, Sand\xc4\x97li\xc5\xb3 g. 7 (kodas 295093070).\n_START_SECTION_\nVeikla\n_START_PARAGRAPH_\nMokykloje veik\xc4\x97 2 strukt\xc5\xabriniai padaliniai: bendrojo lavinimo ir neformaliojo vaik\xc5\xb3 \xc5\xa1vietimo, kuriuose buvo \xc5\xa1ie skyriai: informacini\xc5\xb3 technologij\xc5\xb3, metodinio darbo organizavimo, ikiprofesinio mokymo. Bendrojo lavinimo strukt\xc5\xabriniame padalinyje buvo ugdomi mokiniai, siekiantys pagrindinio i\xc5\xa1silavinimo, o neformaliojo vaik\xc5\xb3 \xc5\xa1vietimo\xc2\xa0\xe2\x80\x93 mokyklos bendrojo lavinimo strukt\xc5\xabriniame padalinyje besimokantys, kit\xc5\xb3 Kauno miesto ugdymo \xc4\xafstaig\xc5\xb3 mokiniai ir niekur nesimokantys paaugliai ir jaunuoliai._NEWLINE_Mokyklos specialistai vykd\xc4\x97 veikl\xc4\x85 \xc5\xa1iose prioritetin\xc4\x97s srityse: paty\xc4\x8di\xc5\xb3, krizi\xc5\xb3, nusikalstamumo ir smurto prevencija, pagalba mokiniams turintiems mokymosi, elgesio ir emocini\xc5\xb3 problem\xc5\xb3, mokytoj\xc5\xb3 \xc5\xa1vietimas. Individualiai buvo dirbama su mokiniais, t\xc4\x97vais (glob\xc4\x97jais), mokytojais, sprend\xc5\xbeiant socialines ir pedagogines mokinio problemas, buvo teikiama parama krizi\xc5\xb3 metu. Vyko pokalbiai ir konsultacijos mokiniams, j\xc5\xb3 t\xc4\x97vams (glob\xc4\x97jams). Buvo padedama adaptuotis mokykloje naujai at\xc4\x97jusiems mokiniams, atliekami tyrimai mokyklos bendruomen\xc4\x97je. Bendradarbiauta su socialiniais partneriais (Vaiko teisi\xc5\xb3 apsaugos skyrius, policija, pedagogin\xc4\x97 psichologin\xc4\x97 tarnyba, pataisos inspekcija, Socialini\xc5\xb3 reikal\xc5\xb3 skyrius, seni\xc5\xabnijos, pagalbos \xc5\xa1eimai tarnyba ir kt.).'